નવી દિલ્હીઃ ઉત્તર પ્રદેશના નગર વિકાસ મંત્રી આજમ ખાને ફરી એક વખત મોદી પર અંગત બાબતને લઇને પ્રહાર કર્યો છે. તેમણે પીએમ પર વાર કરતા કહ્યું છે કે પ્રધાનમંત્રી પાકિસ્તાન જઇને નવાઝ શરીફની માતાને પગે લાગી શકે છે. પરંતુ તેમની પત્નીને ક્યારે તેઓ દેશની સામે લાવશે. રામપુરમાં પીએમ પર અંગત રીતે વાર કરનાર આજમે કહ્યું કે બાદશાહ પોતાની માતાને તો ઘરે લઇ આવ્યાં, ત્યારે હવે તેઓ પોતાની પત્નીને લઇને આવે તો અમને આનંદ થશે. જે પોતાની પત્નીને હક ન આપી શક્યા, તે દેશની દીકરીઓને હક આપવાની વાત કરે છે.